钦定古今图书集成/历象汇编/庶征典/第062卷 > 梁
## 钦定古今图书集成/历象汇编/庶征典/第062卷 > 梁

### 武帝天监六年八月戊戌大风折木

按：《梁书武帝本纪》云云。

按《隋书五行志》：“梁天监六年八月戊戌，大风折木。”京
房《易飞候》曰：“角日疾风，天下昏，不出三月中，兵必起。”
是岁魏军入锺离。

### 元帝承圣三年大风

按《梁书元帝本纪》，承圣三年“冬十月丁卯，大风拔木。
十一月丁酉，大风。”

按《南史梁元帝本纪》，“承圣三年冬十月，舆驾出行城
栅，大风拔木。十一月甲申，幸津阳门讲武。置南北两
城主，帝亲观阅风雨，总集部分，未交，旗帜飘乱。帝趣
驾而回，无复次序，风雨随息，众窃惊焉。丁酉，大风”
按《隋书五行志》，“承圣三年十一月癸未，帝阅武于南
城，北风大急，普天昏暗。《洪范五行传》曰：‘人君瞀乱之
应’。”时帝既平侯景，公卿咸劝帝反丹阳，帝不从，又多
猜忌，有瞀乱之行，故天变应之以风。是岁，为西魏所
灭。